English: Can I thank Tom Giffard for those many questions? I'm not sure that I've got all of them, Tom, but I'll try and wrap it all up in an overarching response. If I can deal first with the culture grant scheme that you were talking about initially. What we are looking to do, really, is to introduce a scheme in readiness to launch in the coming weeks. So, the detail of that is still being worked on, and I will be back in this Chamber with more information on that in due course. I think I've set out in my statement the three strands of that, and that was covered in part of your question, but I don't have the detail of that yet - that is being developed and we will be bringing it back. But one of the key elements of that is to ensure that some of the smaller groups, who we have had quite a lot of criticism for across the cultural sector - they find it very difficult to access grant funding, because they are small, because they don't have the experience of having staff that work on grant applications all the time and so on. Those kind of organisations won't find themselves in competition with big organisations that are coming in for that particular pot of money. So, there will be a very specific pot, a very specific element of that funding pot, which will be aimed at those other organisations. But they will be setting out and helping us to deliver what we see as very ambitious goals. Now, you will ask the question, 'What are the ambitious goals?' Well, the ambitious goals are, clearly, to create an anti-racist Wales. Now, I'm not going to stand here, as the Minister for Social Justice isn't standing here, saying that we can do that overnight. But we have to start with the institutions that we have some responsibility for, that we can influence, that we can work with and that Welsh Government money goes into. So, those are the organisations that we are working with in particular. I think the point that you have made around decolonisation is a very fair one in terms of who do we look at, what do we say is important. And that has been very much the work of the Legall audit - it started a couple of years ago - when we looked across Wales at place names, monuments, paintings, statues, whatever it might have been, which have some connection to our colonial past and the slave trade. Now, some of those links are more tenuous than others, and I think that was the point that you were alluding to, but I think what the Legall audit was trying to do was to identify that there were a raft of people that we needed to acknowledge had those links. Those links may have been, as I say, tenuous, those links may not have been substantial in the context. You talked about Richard Trevithick who, of course, is very important to my constituency. But I also think of people like Robert Owen, who was a great philanthropist, socialist, trade unionist, and one of the founding members of the co-operative movement - some tenuous links to the slave trade that actually didn't in and of themselves negate all the really good work that he did. But there is an acknowledgement that there was some link, because he used the labour of slaves in the Caribbean to bring cotton to the UK, to Wales, to run his business, so we have to acknowledge all of that. And the work that has come out of the Legall audit with the group that has now been set up, which is being headed by Marian Gwyn, is facilitating how we commemorate these people looking forward. It's not for us to determine how we commemorate them, it is for local communities, and for the black, Asian and minority ethnic communities themselves to be very much part of building those recommendations that we will give to public bodies and other organisations that wish to commemorate, whether that's in our museums, our art galleries, our libraries, whatever it might be. If they are going to display works, if they are going to display exhibitions, if they are going to display art, if they are going to tell a story, then they have to tell the story in context. And that is the work that Marian Gwyn is doing on behalf of Welsh Government, following on from the Legall audit. So, it won't be for us to tell anybody how that should be done, it will be for those people to be telling us, those stakeholders to be telling us. And they will produce recommendations and that will go forward for public consultation, so the wider public will also have the opportunity to have their say as far as all of that is concerned. Sporting aspects: what I would say, Tom Giffard, is that I haven't used today's statement specifically to deal with sport. There will be other opportunities for me to come back and deal with sport; I did concentrate my statement today particularly on culture and heritage. But what I would say is that we do strongly support the work that Sport Wales is doing with UK Sport, with Sport England, with SportScotland and Sport Northern Ireland to tackle racism and racial inequalities across all four nations to develop a collective plan, and we're very much part of building that sporting community that's reflective of the societies that all of our Governments represent. They are key elements of the work to eradicate racism in Wales, you're quite right, and that is all set out in their remit letters from me. And I think it's important to say, because I think it was a point that Sioned raised earlier on in terms of accountability, all of the sponsored bodies that Welsh Government funds have had remit letters setting out very clearly what is expected of them. They are accountable to me for that, and in turn, I am accountable to this Senedd for that. And that will be the route that we will follow and make sure that that accountability is followed through and that those actions are delivered.
Welsh: A gaf i ddiolch i Tom Giffard am y cwestiynau niferus yna? Dydw i ddim yn siŵr a wnes i nodyn o bob un ohonyn nhw, Tom, ond mi wna i geisio crynhoi popeth mewn ymateb cyffredinol. Os caf ymdrin yn gyntaf â'r cynllun grant diwylliant yr oeddech chi'n sôn amdano i ddechrau. Yr hyn yr ydym yn bwriadu ei wneud, mewn gwirionedd, yw cyflwyno cynllun yn barod i'w lansio yn ystod yr wythnosau nesaf. Felly, mae manylion hynny'n dal i gael eu hystyried, a byddaf yn ôl yn y Siambr hon gyda mwy o wybodaeth am hynny maes o law. Credaf fy mod wedi nodi yn fy natganiad y tair elfen o hynny, ac ymdriniwyd â hynny yn rhan o'ch cwestiwn, ond nid oes gennyf y manylion eto - mae hynny'n cael ei ddatblygu a byddwn yn ystyried hynny eto. Ond un o elfennau allweddol hynny yw sicrhau bod rhai o'r grwpiau llai, yr ydym ni wedi cael cryn dipyn o feirniadaeth yn eu cylch ar draws y sector diwylliannol - yn ei chael hi'n anodd iawn cael gafael ar arian grant, oherwydd maen nhw'n fach, oherwydd nid oes ganddyn nhw'r profiad o gael staff sy'n gweithio ar geisiadau grant drwy'r amser ac yn y blaen. Ni fydd y mathau hynny o sefydliadau mewn sefyllfaoedd lle maen nhw'n cystadlu â sefydliadau mawr sy'n ymgeisio am y gronfa benodol honno o arian. Felly, bydd cronfa benodol iawn, elfen benodol iawn o'r gronfa ariannu honno, a fydd wedi'i hanelu at y sefydliadau eraill hynny. Ond byddant yn amlinellu ac yn ein helpu i gyflawni'r hyn a ystyriwn yn nodau uchelgeisiol iawn. Nawr, byddwch yn gofyn y cwestiwn, 'Beth yw'r nodau uchelgeisiol?' Wel, mae'n amlwg mai'r nodau uchelgeisiol yw creu Cymru wrth-hiliol. Nawr, nid wyf am sefyll yma, gan nad yw'r Gweinidog Cyfiawnder Cymdeithasol yn sefyll yma, yn dweud y gallwn wneud hynny dros nos. Ond mae'n rhaid i ni ddechrau gyda'r sefydliadau y mae gennym ni rywfaint o gyfrifoldeb drostyn nhw, y gallwn ni ddylanwadu arnyn nhw, y gallwn ni weithio gyda nhw ac sy'n derbyn arian gan Lywodraeth Cymru. Felly, dyna'r sefydliadau yr ydym ni'n gweithio gyda nhw'n benodol. Rwy'n credu fod y sylw yr ydych chi wedi'i wneud ynghylch datrefedigaethu yn un teg iawn o ran pwy yr ydym yn edrych arno, beth sy'n bwysig yn ein barn ni. A dyna i raddau helaeth iawn oedd gwaith yr archwiliad Legall - dechreuodd ychydig flynyddoedd yn ôl - pan oeddem yn edrych ledled Cymru ar enwau lleoedd, henebion, paentiadau, cerfluniau, beth bynnag yr oedden nhw, sydd â rhywfaint o gysylltiad â'n gorffennol trefedigaethol a'r fasnach mewn caethweision. Nawr, mae rhai o'r cysylltiadau hynny'n fwy amwys nag eraill, a chredaf mai dyna'r pwynt yr oeddech chi'n cyfeirio ato, ond credaf mai'r hyn yr oedd archwiliad Legall yn ceisio'i wneud oedd nodi bod llu o bobl yr oedd angen inni gydnabod bod y cysylltiadau hynny ganddyn nhw. Efallai mai cysylltiadau, fel y dywedais i, amwys oedd y rheini, efallai na fu'r cysylltiadau hynny'n sylweddol yn y cyd-destun. Fe wnaethoch chi sôn am Richard Trevithick sydd, wrth gwrs, yn bwysig iawn i fy etholaeth i. Ond rwy'n meddwl hefyd am bobl fel Robert Owen, a oedd yn ddyngarwr mawr, yn sosialydd, yn undebwr llafur, ac yn un o aelodau sylfaenol y mudiad cydweithredol - rhai cysylltiadau amwys â'r fasnach mewn caethweision nad oeddent mewn gwirionedd o'u rhan eu hunain yn tanseilio'r holl waith da iawn a wnaeth. Ond cydnabyddir bod rhyw gysylltiad, oherwydd defnyddiodd lafur caethweision yn y Caribî i ddod â chotwm i'r DU, i Gymru, i redeg ei fusnes, felly rhaid i ni gydnabod hynny i gyd. Ac mae'r gwaith sydd wedi deillio o archwiliad Legall gyda'r grŵp sydd bellach wedi'i sefydlu, sy'n cael ei arwain gan Marian Gwyn, yn hwyluso'r ffordd yr ydym yn coffáu'r bobl hyn wrth edrych ymlaen. Nid ein lle ni yw penderfynu sut yr ydym yn eu coffáu, mater i gymunedau lleol, ac i'r cymunedau pobl dduon, Asiaidd a lleiafrifoedd ethnig eu hunain i fod yn rhan fawr o lunio'r argymhellion hynny y byddwn yn eu cyflwyno i gyrff cyhoeddus a sefydliadau eraill sy'n dymuno coffáu, boed hynny yn ein hamgueddfeydd, ein horielau celf, ein llyfrgelloedd, beth bynnag y bo. Os ydyn nhw'n mynd i arddangos gweithiau, os ydyn nhw'n mynd i gynnal arddangosfeydd, os ydyn nhw'n mynd i arddangos celf, os ydyn nhw'n mynd i ddweud stori, yna mae'n rhaid iddyn nhw ddweud y stori yn ei chyd-destun. A dyna'r gwaith y mae Marian Gwyn yn ei wneud ar ran Llywodraeth Cymru, yn dilyn archwiliad Legall. Felly, nid ein lle ni fydd dweud wrth neb sut y dylid gwneud hynny, mater i'r bobl hynny fydd dweud wrthym ni, y rhanddeiliaid hynny fydd yn dweud wrthym ni. A byddant yn llunio argymhellion a gânt eu cyflwyno i ymgynghoriad cyhoeddus, fel y rhoddir y cyfle i'r cyhoedd yn ehangach ddweud eu dweud ynghylch yr holl agweddau hynny Yr agweddau ynglŷn â chwaraeon: yr hyn y byddwn yn ei ddweud, Tom Giffard, yw nad wyf wedi defnyddio'r datganiad heddiw'n benodol i roi sylw i chwaraeon. Bydd cyfleoedd eraill i mi ddod yma eto ac ymdrin â chwaraeon; canolbwyntiais yn fy natganiad heddiw yn enwedig ar ddiwylliant a threftadaeth. Ond yr hyn y byddwn yn ei ddweud yw ein bod yn cefnogi'n gryf y gwaith y mae Chwaraeon Cymru yn ei wneud gyda UK Sport, gyda Sport England, gyda Sport Scotland a Sport Northern Ireland i fynd i'r afael â hiliaeth ac anghydraddoldebau hiliol ar draws y pedair gwlad i ddatblygu cynllun ar y cyd, ac rydym yn rhan bwysig iawn o adeiladu'r gymuned chwaraeon honno sy'n adlewyrchu'r cymdeithasau y mae ein holl Lywodraethau'n eu cynrychioli. Maen nhw yn elfennau allweddol o'r gwaith i ddileu hiliaeth yng Nghymru, rydych chi'n llygad eich lle, ac mae hynny i gyd wedi'i nodi yn eu llythyrau cylch gwaith gennyf fi. Ac rwy'n credu ei bod hi'n bwysig dweud, oherwydd rwy'n credu ei fod yn sylw a wnaeth Sioned yn gynharach o ran atebolrwydd, mae'r holl gyrff a noddir y mae llywodraeth Cymru yn eu hariannu wedi cael llythyrau cylch gwaith yn nodi'n glir iawn yr hyn a ddisgwylir ganddyn nhw. Maen nhw'n atebol i mi am hynny, ac yn sgil hynny, rydw i yn atebol i'r Senedd hon am hynny. A dyna'r llwybr y byddwn yn ei ddilyn ac yn sicrhau y gwireddir yr atebolrwydd hwnnw a bod y camau hynny'n cael eu cyflawni.